# Joël Robert

Joël Robert (Grandrieu, 24 de novembre de 1943 - Gilly, 13 de gener de 2021) fou un pilot belga de motocròs, un dels més famosos de la història d'aquest esport. Va guanyar sis Campionats del Món de motocròs en la categoria dels 250cc (els cinc darrers, d'una tacada) i cinc de Bèlgica, a banda d'un Motocross des Nations i tres Trophée des Nations formant part de l'equip belga. El seu rècord de 50 victòries en Gran Premi va ser vigent durant més de 30 anys, fins que el superà el també belga Stefan Everts el 2004.
Robert, diabètic de feia temps i amb problemes de cor, es va morir el 13 de gener del 2021 a l'edat de 77 anys, víctima de la COVID-19.

## Trajectòria esportiva

Joël Robert començà la seva carrera internacional en motocròs com a pilot oficial de la marca txecoslovaca ČZ en la categoria dels 250cc. El 1964 esdevingué el Campió del Món més jove de la història en aconseguir el seu primer títol a 20 anys. Amb la CZ va tornar a guanyar el títol els anys 1968 i 1969.
De cara a la temporada de 1970 va deixar CZ per a fitxar per la japonesa Suzuki, que aleshores mirava d'introduïr-se en una especialitat dominada fins al moment per fabricants europeus. El debut de les grogues motocicletes japoneses no podia ser més reeixit, ja que Robert hi guanyà tres títols consecutius: 1970, 1971 i 1972.

### Un pilot molt recordat

Robert és recordat com un dels pilots amb més talent de la història del motocròs. El seu estil de pilotatge era ben espectacular, acostumant a anar per la part interior dels revolts, amb un gran control de la derrapada. Durant la seva millor època era tan superior a la resta de pilots que es permetia exhibicions com ara aturar-se davant de la tribuna en plena cursa, recolzar-hi la moto, baixar i pujar-hi per a besar-li la mà a alguna noia maca del públic. Tot seguit, tornava a pujar a la moto i guanyava la cursa de forma incontestable. Els organitzadors de curses motocròs de Bèlgica, Països Baixos i nord de França es posaven d'acord amb els horaris de la prova i pagaven un helicòpter per a poder comptar amb ell en cada circuit. L'helicòpter anava i tornava tres vegades, mànega a mànega, d'un circuit a l'altre (Robert tenia dues motos, una a cada circuit). Sovint, guanyava les sis mànegues -tres a cada localitat-, descansant només mentre volava amb l'helicòpter.
En una de les disciplines esportives més exigents físicament, cridava l'atenció per la seva manca d'entrenament i la seva addicció al tabac. Fins i tot un cop va deixar la seva cigarreta damunt la barra de sortida davant de Sylvain Geboers mentre eren a la graella de sortida, en una final que Robert va acabar guanyant. Dotat d'una gran força, sembla que a la seva bona època Robert podia aixecar un cotxe des del darrere amb l'única ajuda dels seus braços.

### Darrers temps

Durant anys, Robert seguí vinculat al món del motocròs i fou, per exemple, el manager de l'equip belga al Motocross des Nations. L'any 2000 fou incorporat al Motorcycle Hall of Fame de l'AMA i el 2006 va rebre el premi Edison Dye a la trajectòria. El 2019 va ser nomenat FIM Legend.

## Palmarès internacional
### Resultats per any

| Any | Motocicleta | Mundial 250cc | Per equips | Per equips |
| Any | Motocicleta | Mundial 250cc | MXDN | Trophée |
| 1962 | Greeves | 14è | | |
| 1963 | Greeves | 25è | | |
| 1964 | ČZ | 1r | | |
| 1965 | ČZ | 2n | | |
| 1966 | ČZ | 2n | | |
| 1967 | ČZ | 2n | | |
| 1968 | ČZ | 1r | | |
| 1969 | ČZ | 1r | 1r | 1r |
| 1970 | Suzuki | 1r | | 1r |
| 1971 | Suzuki | 1r | | |
| 1972 | Suzuki | 1r | | 1r |
| 1973 | Suzuki | 18è | | |
| 1974 | Suzuki | 10è | | |
| 1975 | Suzuki | 9è | | |
| 1976 | Puch | 17è | | |
| Total títols | Total títols | 6 | 1 | 3 |
* ↑ La classificació consignada a MXDN i Trophée fa referència a la posició final obtinguda per l'equip estatal

### Resultats en Grans Premis

* Barem de puntuació de 1952 a 1969:
| Posició123456 Punts864321 | Resultats que computen 1/2 + 1 dels GP (cal acabar-hi les 2 mànegues) |
* Barem de puntuació de 1970 a 1983:
| Posició12345678910 Punts1512108654321 | Resultats que computen Fins al 1972: 1/2 + 1 dels GP (cal acabar-hi les 2 mànegues); 1973-76: 1/2 + 1 de les mànegues; Des de 1977: Totes les mànegues |
| Any | Classe | Equip | 1 | 1 | 2 | 2 | 3 | 3 | 4 | 4 | 5 | 5 | 6 | 6 | 7 | 7 | 8 | 8 | 9 | 9 | 10 | 10 | 11 | 11 | 12 | 12 | 13 | 13 | 14 | 14 | 15 | 15 | Pos. | Pts. |
| Any | Classe | Equip | M1 | M2 | M1 | M2 | M1 | M2 | M1 | M2 | M1 | M2 | M1 | M2 | M1 | M2 | M1 | M2 | M1 | M2 | M1 | M2 | M1 | M2 | M1 | M2 | M1 | M2 | M1 | M2 | M1 | M2 | Pos. | Pts. |
| 1962 | 250cc | Greeves | ESP - | ESP - | CH 6 | CH 4 | BEL 6 | BEL 10 | FRA 23 | FRA - | CZE 11 | CZE 5 | POL - | POL - | NED 8 | NED - | LUX 9 | LUX - | FIN - | FIN - | USR - | USR - | GER - | GER - | ITA - | ITA - | UK 13 | UK 14 | SWE 12 | SWE 7 | GDR - | GDR - | 14è | 4 |
| 1963 | 250cc | Greeves | ESP 9 | ESP 8 | ITA 9 | ITA 10 | FRA - | FRA - | CH - | CH - | GER 17 | GER 7 | LUX - | LUX - | NED - | NED - | UK - | UK 8 | SWE - | SWE - | FIN - | FIN - | USR - | USR - | POL - | POL - | CZE - | CZE - | GDR - | GDR - | | | 25è | 2 |
| 1964 | 250cc | ČZ | ESP 11 | ESP 8 | BEL 1 | BEL 1 | CH 1 | CH 1 | CZE 1 | CZE 1 | GER 1 | GER 2 | LUX 2 | LUX 2 | ITA 6 | ITA 2 | UK 2 | UK 1 | SWE 1 | SWE 3 | FIN 1 | FIN 1 | USR 1 | USR 2 | POL - | POL - | GDR 1 | GDR - | FRA 28 | FRA - | | | 1r | 56 |
| 1965 | 250cc | CZ | ESP 4 | ESP - | ITA 2 | ITA 1 | FRA 1 | FRA 2 | BEL - | BEL - | CZE 1 | CZE - | GER 2 | GER 2 | NED 2 | NED - | LUX 1 | LUX 1 | POL - | POL 1 | USR 3 | USR 1 | GDR 1 | GDR 3 | UK 19 | UK 1 | SWE - | SWE - | FIN - | FIN - | AUT 1 | AUT 1 | 2n | 48 |
| 1966 | 250cc | CZ | ESP - | ESP - | FRA 3 | FRA 2 | BEL 10 | BEL 1 | CH 2 | CH 1 | CZE - | CZE 1 | GER 1 | GER 2 | NED 2 | NED 2 | LUX - | LUX 7 | ITA 3 | ITA - | POL 1 | POL 1 | GDR 1 | GDR - | SWE - | SWE - | FIN 11 | FIN - | USR 3 | USR 2 | AUT 5 | AUT 2 | 2n | 49 |
| 1967 | 250cc | CZ | ESP 10 | ESP 3 | CH 3 | CH 1 | FRA 1 | FRA 1 | BEL 1 | BEL 1 | GER 11 | GER - | NED 2 | NED 1 | ITA 1 | ITA 6 | UK 1 | UK 1 | SWE - | SWE - | FIN - | FIN - | USR 2 | USR - | POL 1 | POL 1 | | | | | | | 2n | 52 |
| 1968 | 250cc | CZ | ESP 1 | ESP 4 | BEL 4 | BEL - | CZE 2 | CZE 2 | FRA 1 | FRA 2 | NED 1 | NED 1 | GER 1 | GER 2 | LUX 3 | LUX 1 | POL 1 | POL 2 | USR - | USR - | YUG - | YUG 8 | FIN 2 | FIN 2 | SWE 1 | SWE - | UK 1 | UK 1 | AUT 1 | AUT 1 | | | 1r | 54 |
| 1969 | 250cc | CZ | ESP 1 | ESP 4 | CH 1 | CH 3 | YUG 1 | YUG 1 | CZE - | CZE - | POL 1 | POL 1 | GER - | GER - | NED - | NED - | FRA 1 | FRA 1 | UK - | UK - | SWE 5 | SWE - | FIN 3 | FIN 2 | USR 5 | USR 2 | | | | | | | 1r | 102 |
| 1970 | 250cc | Suzuki | ESP 1 | ESP 1 | FRA 4 | FRA - | BEL 1 | BEL 2 | YUG 1 | YUG 1 | ITA 1 | ITA 2 | USR - | USR - | POL - | POL - | UK 1 | UK 1 | FIN 2 | FIN 1 | GDR 2 | GDR 3 | CH 1 | CH 5 | AUT 2 | AUT 3 | | | | | | | 1r | 96 |
| 1971 | 250cc | Suzuki | ESP 1 | ESP 1 | CH 1 | CH 1 | POL 4 | POL - | GER 1 | GER - | YUG 1 | YUG 1 | ITA 1 | ITA 1 | NED 1 | NED 2 | GDR 1 | GDR 1 | FIN 2 | FIN 2 | SWE 1 | SWE 1 | UK 1 | UK 1 | AUT 2 | AUT 2 | | | | | | | 1r | 105 |
| 1972 | 250cc | Suzuki | ESP 1 | ESP - | FRA 1 | FRA 1 | NED 1 | NED 2 | CZE 1 | CZE 5 | YUG 1 | YUG 1 | GER 1 | GER 1 | POL 1 | POL 1 | USR 2 | USR 1 | FIN - | FIN - | SWE - | SWE - | UK - | UK - | CH 1 | CH 30 | | | | | | | 1r | 105 |
| 1973 | 250cc | Suzuki | ESP - | ESP - | ITA - | ITA - | BEL - | BEL - | CH 10 | CH 5 | POL - | POL - | YUG - | YUG - | FRA - | FRA - | FIN - | FIN 4 | USR - | USR - | SWE - | SWE - | AUT - | AUT - | | | | | | | | | 18è | 15 |
| 1974 | 250cc | Suzuki | ESP 5 | ESP 9 | ITA 4 | ITA - | CZE - | CZE - | POL 7 | POL - | YUG - | YUG - | UK 9 | UK - | GER 4 | GER 1 | NED - | NED - | FIN - | FIN - | SWE 3 | SWE 8 | CH - | CH - | | | | | | | | | 10è | 58 |
| 1975 | 250cc | Suzuki | ESP 8 | ESP 7 | AUT 2 | AUT 3 | BEL 6 | BEL 8 | CZE 3 | CZE - | POL - | POL - | YUG 10 | YUG 3 | GER 4 | GER 7 | UK 4 | UK - | FRA 8 | FRA 7 | SWE - | SWE - | FIN - | FIN - | CH - | CH - | | | | | | | 9è | 84 |
| 1976 | 250cc | Puch | ESP - | ESP 8 | BEL 9 | BEL 6 | CZE - | CZE - | POL - | POL - | USR - | USR - | YUG 10 | YUG 10 | ITA - | ITA - | FRA - | FRA - | UK 8 | UK 5 | GER - | GER - | NED - | NED - | SWE - | SWE - | | | | | | | 17è | 21 |
| Fonts: |||||||||||||||||||||||||||||||||||

## Referències

* ↑ «Profile - Joel Robert» (en anglès). bestsports.com.br. [Consulta: 3 juny 2010].
* ↑ Dricot, Dominique. «Le champion belge de motocross Joël Robert est décédé» (en francès). Le Soir, 13-01-2021. [Consulta: 15 gener 2021].
* ↑ De la Torre, Juan Pedro. «Adiós a Joël Robert, la primera gran estrella del motocross» (en castellà). Motociclismo, 13-01-2021. [Consulta: 15 gener 2021].
* 1 2 «Joel Robert. Six-time motocross world champion Trans-AMA competitor» (en anglès). motorcyclemuseum.org. AMA. [Consulta: 3 juny 2010].
* ↑ Pi 2012: «37. Com a pilot internacional de motocròs» p. 70-72
* 1 2 Pi 2012: «39. Joël Robert» p. 74
* ↑ «Jim Pomeroy - First American» (en anglès). jimpomeroymx.com. Arxivat de l'original el 29 de maig 2013. [Consulta: 3 juny 2010].
* ↑ «Edison Dye Motocross Lifetime Achievement Award Recipients» (en anglès). glenhelen.com, 2022. [Consulta: 10 agost 2020].
* ↑ «Distinctions - FIM Legends» (en anglès). fim-moto.com. FIM. Arxivat de l'original el 2021-04-23. [Consulta: 1r juliol 2022].
* ↑ «1962 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1963 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1964 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1965 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1966 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1968 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1969 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1970 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1971 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1972 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1973 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1974 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1975 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].
* ↑ «1976 250cc Championnat du Monde de Motocross» (PDF) (en francès). memotocross.fr. [Consulta: 8 juny 2023].

### Bibliografia

* Pi, Pere. No tinc 200 anys. Les vivències de Pere Pi. Barcelona: Autoeditat (Service Point), juliol 2012. ISBN 9788461590353.

## Enllaços externs

* Pàgina dedicada a Joël Robert Arxivat 2012-06-19 a Wayback Machine. (anglès)
* Pàgines escanejades d'una entrevista a Robert de 1972 Arxivat 2008-10-11 a Wayback Machine. (anglès)
* Imatge de Joël Robert amb la Suzuki el 1972 Arxivat 2015-04-21 a Wayback Machine.
Campions del Món de MXGP$^1$ :
1957 - Betzelbacher
1958 - Čížek
1959 - Tibblin
1960 - Bickers
1961 - Bickers
1962 - Hallman
1963 - Hallman
1964 - Robert
1965 - Arbékov
1966 - Hallman
1967 - Hallman
1968 - Robert
1969 - Robert
1970 - Robert
1971 - Robert
1972 - Robert
1973 - Andersson
1974 - Moisséiev
1975 - H. Everts
1976 - Mikkola
1977 - Moisséiev
1978 - Moisséiev
1979 - Carlqvist
1980 - Jobé
1981 - Hudson
1982 - LaPorte
1983 - Jobé
1984 - Kinigadner
1985 - Kinigadner
1986 - Vimond
1987 - Geboers
1988 - V. den Berk
1989 - Bayle
1990 - Puzar
1991 - Parker
1992 - Schmit
1993 - Albertyn
1994 - Albertyn
1995 - S. Everts
1996 - S. Everts
1997 - S. Everts
1998 - Tortelli
1999 - Bolley
2000 - Bolley
2001 - Pichon
2002 - Pichon
2003 - S. Everts
2004 - S. Everts
2005 - S. Everts
2006 - S. Everts
2007 - Ramon
2008 - Philippaerts
2009 - Cairoli
2010 - Cairoli
2011 - Cairoli
2012 - Cairoli
2013 - Cairoli
2014 - Cairoli
2015 - Febvre
2016 - Gajser
2017 - Cairoli
2018 - Herlings
2019 - Gajser
2020 - Gajser
2021 - Herlings
2022 - Gajser
2023 - Prado
2024 - Prado :
$^1$Del 1962 al 2002, era el Campionat del Món de Motocròs 250cc, Motocross GP el 2003 i MX1 del 2004 al 2013 (en cursiva, els Campionats d'Europa previs al mundial). :